**«Жекешелендірудің 2021 – 2025 жылдарға арналған кейбір мәселелері туралы» Қазақстан Республикасы Үкіметінің 2020 жылғы 29 желтоқсандағы № 908 қаулысына толықтыру енгізу туралы**

Қазақстан Республикасының Үкіметі **ҚАУЛЫ ЕТЕДІ**:

1. «Жекешелендірудің 2021 – 2025 жылдарға арналған кейбір мәселелері туралы» Қазақстан Республикасы Үкіметінің 2020 жылғы 29 желтоқсандағы   
№ 908 қаулысына мынадай толықтыру енгізілсін:

көрсетілген қаулымен бекітілген Жекешелендіру объектілерін Жекешелендірудің 2021 – 2025 жылдарға арналған кешенді жоспарына қосу және одан алып тастау жөніндегі әдістемеде:

4-тармақ мынадай мазмұндағы он бесінші абзацпен толықтырылсын:

«Мемлекеттік кәсіпорындарды сату жөніндегі ұсынысты қалыптастыру кезінде мемлекеттік органдар жарғылық капиталында акциялардың бақылау пакеті (қатысу үлесі) мемлекетке тиесілі акционерлік қоғамдардың (жауапкершілігі шектеулі серіктестіктердің) мүліктік кешендері, акциялары (қатысу үлестері) ретінде мына салалардағы мынадай тәсілдерді ескере отырып, қызмет бейінін сақтау мерзімдерін айқындайды:

денсаулық сақтау – 15 жыл;

білім – 20 жыл;

жылу электр орталықтары, электр энергиясын беру, жылу желілері – 50 жыл;

ақпарат және байланыс – 20 жыл;

өнеркәсіп – 20 жыл;

экономикалық қызмет түрлерінің жалпы жіктеуішіне сәйкес айқындалатын қызметтің өзге де салалары үшін – 10 жыл.».

2. Осы қаулы алғаш ресми жарияланған күнінен бастап күнтізбелік он күн өткен соң қолданысқа енгізіледі.

**Қазақстан Республикасының**

**Премьер-Министрі О. Бектенов**